
              Nr.23/213/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.103/2003 privind reinvestirea dividendelor aferente anului 2002 la Societatea Comercială "ANTIBIOTICE" - S.A. Iaşi, în scopul retehnologizării acesteia, transmis comisiei spre dezbatere şi avizare în fond, în procedură de urgenţă, cu adresa nr.670 din 27 octombrie 2003.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

              Nr.23/213/2003

RAPORT

asupra proiectului de Lege pentru aprobarea Ordonanţei de urgenţă a Guvernului nr.103/2003 privind reinvestirea dividendelor aferente anului 2002 la Societatea Comercială "ANTIBIOTICE" - S.A. Iaşi, 

în scopul retehnologizării acesteia



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.103/2003 privind reinvestirea dividendelor aferente anului 2002 la Societatea Comercială "ANTIBIOTICE" - S.A. Iaşi, în scopul retehnologizării acesteia, transmis cu adresa nr.670 din 27 octombrie 2003 şi înregistrat sub nr.23/213 din 28 octombrie 2003.



Proiectul de lege este transmis de Guvern cu adresa nr.E 325 din 25 octombrie 2003.



La întocmirea raportului, comisia a avut în vedere:



- avizul favorabil nr.670/29.10.2003 al Comisiei pentru buget, finanţe şi bănci;



- avizul favorabil nr.31/1094/28.10.2003 al Comisiei juridice, de disciplină şi imunităţi;



- avizul favorabil nr.28/465/13.11.2003 al Comisiei pentru sănătate şi familie;



- avizul favorabil nr.1459/16.10.2003 al Consiliului Legislativ.



Obiectul de reglementare îl constituie aprobarea reinvestirii sumelor repezentând dividende, aferente profitului realizat de S.C. Antibiotice S.A. Iaşi în 2002, în scopul punerii în funcţiune a proiectului de modernizare şi autorizare a unui flux de fabricaţie a cefalosporinelor.



Comisia a examinat proiectul de Lege pentru aprobarea Ordonanţei de urgenţă a Guvernului nr.103/2003 privind reinvestirea dividendelor aferente anului 2002 la Societatea Comercială "ANTIBIOTICE" - S.A. Iaşi, în scopul retehnologizării acesteia în şedinţele din 4 şi 11 noiembrie fiind solicitată Hotărârea Adunării generale extraordinare a acţionarilor societăţii care a aprobat modul şi scopul utilizării dividendelor.



La lucrările comisiei au participat 16 deputaţi din totalul de 25 membri ai comisiei care au hotărât, cu unanimitate de voturi, adoptarea raportului cu amendamente admise.



Amendamentele comisiei aduc precizări în sensul corelării cu prevederile Legii nr.31/1990 a societăţilor comerciale şi ale Ordonanţei Guvernului nr.64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, dar şi cu Statutul societăţii.



În conformitate cu prevederile art.51 şi 52 din Regulamentul Camerei Deputaţilor, la lucrările comisiei au participat, ca invitaţi, din partea Ministerului Sănătăţii: doamna Eugenia Erhan - director general, doamna Maria Dobrescu, iar din partea Ministerului Finanţelor Publice: domnul Victor Pătrulescu şi doamna Nicoleta Georgescu.



În raport de obiectul şi conţinutul său, proiectul de lege face parte din categoria legilor ordinare.

A M E N D A M E N T E     A D M I S E
Comisia propune plenului Camerei Deputaţilor adoptarea proiectului de lege cu următoarele amendamente:

	Nr.

crt.
	Text iniţial
	Amendamente admise
	Motivaţia

	0
	1
	2
	3

	1.
	Titlul legii

LEGE

pentru aprobarea Ordonanţei de urgenţă a Guvernului nr.103/2003 privind reinvestirea dividendelor aferente anului 2002 la Societatea Comercială "ANTIBIOTICE" - S.A. Iaşi, în scopul retehnologizării acesteia


	Nemodificat
	


	0
	1
	2
	3

	2.
	Articol unic. - Se aprobă Ordonanţa de urgenţă a Guvernului nr.103/2003 privind reinvestirea dividendelor aferente anului 2002 la Societatea Comercială "Antibiotice" - S.A. Iaşi, în valoare de 29.088.891 mii lei, în scopul retehnologizării acesteia.


	Articol unic. - Se aprobă Ordonanţa de urgenţă a Guvernului nr.103/2003 privind reinvestirea dividendelor aferente anului 2002 la Societatea Comercială "Antibiotice" - S.A. Iaşi, în valoare de 29.088.891 mii lei, în scopul retehnologizării acesteia, publicată în Monitorul Oficial al României, Partea I, nr.747 din 26 octombrie 2003, cu următoarele modificări: 


	

	3.
	Titlul ordonanţei de urgenţă

OrdonanţĂ de urgenţă

privind reinvestirea dividendelor aferente anului 2002 la Societatea Comercială "ANTIBIOTICE" - S.A. Iaşi, în scopul retehnologizării acesteia


	Nemodificat
	

	4.
	Articol unic. - Se aprobă reinvestirea dividendelor aferente anului 2002 la Societatea Comercială "Antibiotice"  - S.A. Iaşi, în valoare de 29.088.891 mii lei, în scopul susţinerii şi derulării programului investiţional de retehnologizare necesar pentru îndeplinirea standardelor naţionale şi internaţionale de calitate şi bună practică de fabricaţie. 


	Articol unic. - Se aprobă majorarea capitalului social prin reinvestirea dividendelor aferente anului 2002 la Societatea Comercială "Antibiotice" -  S.A. Iaşi, în valoare de 29.088.891 mii lei, în scopul susţinerii şi derulării programului investiţional de retehnologizare necesar pentru îndeplinirea standardelor naţionale şi internaţionale de calitate şi bună practică de fabricaţie şi în conformitate cu aprobarea Adunării Generale Extraordinare a Acţionarilor. 


	În conformitate cu prevederile Legii nr.31/1990, pentru reinvestirea dividendelor aferente capitalului privat este necesar acordul acţionarilor, chiar şi în situaţia adoptării unui act normativ la nivel de lege conform Ordonanţei Guvernului nr.64/2001.




                                  PREŞEDINTE,                                                                    SECRETAR,

                                    István Antal                                                                       Aurelia Vasile









RAPORTORI:






Dep.Istvan Antal - UDMR
Dep.Ioan Bivolaru - PSD






Dep.Aurelia Vasile - PSD
Dep.Mihail Fâcă - PSD






Dep.Istvan Erdei - UDMR
Dep.Dumitru Palade - PRM






Dep.Ioan Miclea - PRM
Dep.Oana Manolescu - Minorităţi






Dep.Cristian Buzea - PSD
Dep.Florentin Sandu - PSD






Dep.Aurel Daraban - PSD
Dep.Valentin Calcan - PSD

Expert,

Silvia Vlăsceanu

